PAŠVALDĪBAS IESTĀDES JELGAVAS VALSTSPILSĒTAS BĀRIŅTIESA

PĀRSKATS PAR 2023.GADU

Jelgavas valstspilsētas bāriņtiesa (turpmāk tekstā – Bāriņtiesa) ir Jelgavas valstspilsētas pašvaldības iestāde, kas, pamatojas uz normatīvajiem aktiem un publisko tiesību principiem, savā darbībā un Jelgavas valstspilsētas administratīvajā teritorijā prioritāri nodrošina bērna vai aizgādnībā esošās personas tiesību un tiesisko interešu aizstāvību.

**2023. gadā:**

* Bāriņtiesa ir informējusi Jelgavas sociālo lietu pārvaldi par **31** ģimeni, kurās ir **55** bērni, kuriem netiek pietiekami nodrošināta attīstība un audzināšana;
* ar Bāriņtiesas lēmumu **26** vecākiem pārtrauktas **27** bērnu aizgādības tiesības, tajā skaitā **2** gadījumos – sakarā ar konstatēto vardarbību, par ko Bāriņtiesa ir sniegusi informāciju tiesībsargājošām iestādēm, un uzsākts kriminālprocess;
* pieņemti **17** vienpersoniski lēmumi par aizgādības tiesību pārtraukšanu vecākiem uz 21 bērnu;
* Zemgales rajona tiesā Jelgavā iesniegti **13** prasības pieteikumi par aizgādības tiesību atņemšanu vecākiem, ar tiesas spriedumu **7** vecākiem atņemtas **9** bērnu aizgādības tiesības;
* ārpusģimenes aprūpe piemērota **26** bērniem, no tiem **6** bērni ievietoti audžuģimenēs, **14** bērni nodoti aizbildnībā, ārpusģimenes aprūpes un rehabilitācijas institūcijās ievietoti **6** bērni;
* pašvaldībā ir **128** aizgādnībā esošas personas, **6** personas ir ieceltas par aizgādni mantojumam;
* Bāriņtiesa pēc tiesas pieprasījuma sniegusi **47** atzinumus par saskarsmes tiesības izmantošanas kārtības noteikšanu vai viena vecāka atsevišķas aizgādības nodibināšanu;
* **113** vecākiem dota atļauja mantojuma pieņemšanai nepilngadīgā bērna vārdā;
* Notikušas **76** Bāriņtiesas sēdes, pieņemti **326** lēmumi.
* Bāriņtiesa piedalījusies **114** tiesu sēdēs Zemgales rajona tiesā Jelgavā, un citās republikas administratīvo teritoriju tiesu sēdēs;
* Bāriņtiesā ierosinātas **226** lietas, lietvedībā atradās **586** aktīvas lietas, attiecīgi uz katru Bāriņtiesas locekli **– 98** lietas.

Bāriņtiesas priekšsēdētāja Irisa Guntra Turčinska